Държавен вестник, бр. 15, 2025 г., стр. 3

БРОЙ  15	
Д Ъ Р Ж А В Е Н  В Е С Т Н И К 	
СТР.  3  
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 23
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ За­
конът за предоставяне на финансова подкрепа 
на битови крайни клиенти на електрическа 
енергия, приет от 51-вото Народно съб­рание 
на 19 февруари 2025 г.
Издаден в София на 19 февруари 2025 г. 
Президент на Републиката: 
Румен Радев
Подпечатан с държавния печат.
Министър на правосъдието:
Георги Георгиев
ЗАКОН
за предоставяне на финансова подкрепа на 
битови крайни клиенти на електрическа 
енергия
Чл. 1. (1) С този закон се уреждат отно­
шенията за предоставяне на целева финан­
сова подкрепа на битови крайни клиенти на 
електрическа енергия, останали без електро­
снабдяване повече от 24 часа в периода от 
21 декември 2024 г. до 31 декември 2024 г. 
включително.
(2) Министерският съвет приема програ­
ма за условията и реда за предоставяне на 
целевата финансова подкрепа по този закон.
(3) Получателите на финансовата подкрепа 
следва да са физически лица – битови край­
ни клиенти на електрическа енергия, които 
са останали без електроснабдяване повече 
от 24 часа в периода от 21 декември 2024 г. 
до 31 декември 2024 г. включително и чието 
снабдяване не е прекъснато от оператора на 
съответната електроразпределителна мрежа 
към 21 декември 2024 г. поради неплатени 
задължения или поради установено нерегла­
ментирано ползване на електрическа енергия, 
и които отговарят на условията за идентифи­
кация и потребление на електрическа енергия, 
определени в програмата по ал. 2.
(4) Финансовата подкрепа се предоставя 
от крайния снабдител на битовите крайни 
клиенти по ал. 3, с които има сключени до­
говори за продажба на електрическа енергия 
при публично известни общи условия.
Чл. 2. Финансовата подкрепа се предоставя 
за сметка на целево предоставени средства 
от държавния бюджет чрез бюджета на Ми­
нистерството на енергетиката.
Чл. 3. (1) Фонд „Сигурност на електро­
енергийната система“, наричан по-нататък 
„фонда“, изплаща на крайните снабдители 
предоставената от тях финансова подкрепа на 
битовите крайни клиенти по чл. 1, ал. 3 въз 
основа на сключен договор съгласно програ­
мата по чл. 1, ал. 2.
(2) Крайните снабдители са длъжни да 
сключат договор с фонда в 5-дневен срок от 
приемане на програмата по чл. 1, ал. 2.
Чл. 4. (1) Операторите на електроразпре­
делителните мрежи, в чиито лицензионни 
територии са присъединени битови крайни 
клиенти по чл. 1, ал. 3, възстановяват на 
фонда изплатените от него средства по чл. 3, 
ал. 1 на съответния краен снабдител, чиято 
лицензионна територия съвпада с територията 
на съответния оператор.
(2) Възстановяването на средствата по ал. 1 
се извършва чрез доброволно изпълнение в 
едномесечен срок след получаване на покана 
за плащане от фонда, към която е приложен 
документ, удостоверяващ изплатената сума.
(3) За целите на ценовото регулиране в със­
тава на признатите от Комисията за енергийно 
и водно регулиране разходи на операторите 
на електроразпределителните мрежи не се 
включват възстановените суми по ал. 1.
(4) Подлежащите на възстановяване суми 
от операторите на електроразпределителните 
мрежи по ал. 1 са публични държавни взема­
ния, като невъзстановените в срока по ал. 2 
суми подлежат на принудително изпълнение 
от публичен изпълнител по реда на Данъч­
но-осигурителния процесуален кодекс. Актът 
за установяване на вземането се издава от 
председателя на фонда и подлежи на предва­
рително изпълнение.
Чл. 5. (1) На краен снабдител, който не 
сключи договор в срока по чл. 3, ал. 2, се 
налага имуществена санкция в размер на 
700 000 лв.
(2) Нарушението по ал. 1 се установява 
с акт на длъжностни лица, определени от 
министъра на енергетиката.
(3) Наказателното постановление се издава 
от министъра на енергетиката или от упъл­
номощено от него длъжностно лице.
Заключителни разпоредби
§ 1. Министерският съвет приема про­
грамата по чл. 1, ал. 2 в тридневен срок от 
влизането в сила на този закон.
§ 2. Законът влиза в сила от деня на обна­
родването му в „Държавен вестник“.
Законът е приет от 51-вото Народно събра­
ние на 19 февруари 2025 г. и е подпечатан с 
официалния печат на Народното събрание.
Председател на Народното събрание: 
Наталия Киселова
980